Neuvoston asetus (EY) N:o 3675/93, annettu 20 päivänä joulukuuta 1993, Euroopan yhteisön ja Kanadan hallituksen välisen kalastussuhteita koskevan sopimuksen tekemisestä kirjeenvaihtona



Virallinen lehti nro L 340 , 31/12/1993 s. 0001 - 0002

Suomenk. erityispainos Alue 4 Nide 5 s. 0170

Ruotsink. erityispainos Alue 4 Nide 5 s. 0170



NEUVOSTON ASETUS (EY) N:o 3675/93, annettu 20 päivänä joulukuuta 1993, Euroopan yhteisön ja Kanadan hallituksen välisen kalastussuhteita koskevan sopimuksen tekemisestä kirjeenvaihtona EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, 228 artiklan 3 kohdan ensimmäisen alakohdan yhteydessä, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Kanada on Euroopan yhteisön tärkeä kauppakumppani, jonka kanssa olisi suotavaa ylläpitää hyviä suhteita kalastusalalla; sen vuoksi olisi suotavaa olla keskinäisessä yhteistyössä tehokkaan säilyttämisen edistämiseksi ja Luoteis-Atlantin kalavarojen kestävän hyväksikäytön järjestelmän perustamiseksi; tältä osin sopimuspuolet ovat sopineet kohdista, jotka heidän suhteisiinsa kalastusalalla on sisällytettävä, olisi hyväksyttävä Euroopan yhteisön ja Kanadan hallituksen välisiä suhteita kalastusalalla koskeva kirjeenvaihtona tehty sopimus, molemmat sopimuspuolet aikovat panna täytäntöön kirjeenvaihtoon liitetyssä yhteisymmärryspöytäkirjassa määrätyt erityistoimet molempien allekirjoittaman Yhtyneiden Kansakuntien merioikeusyleissopimuksen, sekä Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jonka sopimuspuolia molemmat ovat, soveltamiseksi; siksi on täsmennettävä, että komissiolla on oikeus käydä tätä tarkoitusta varten säädettyjä neuvotteluja neuvotteludirektiivien, joista päätettiin 15 päivänä joulukuuta 1992, mukaisesti, sopimuspuolten suhteet kalastusalalla perustuvat erityisesti Kanadan vesialueiden ylimääräisten varojen hyväksikäyttöön, ja olisi annettava erityiset säännökset yhteistyön irtisanomiseksi, jos erityisolosuhteiden seurauksena yhteisön on mahdotonta jatkaa yhteistyötä, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Kanadan hallituksen kalastussuhteita koskeva kirjeenvaihtona tehty sopimus. Kirjeenvaihtona tehdyn sopimuksen teksti, jonka erottamaton osa yhteisymmärryspöytäkirja on, on tämän asetuksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti. 3 artikla Komissio, jolla on apunaan jäsenvaltioiden edustajista koostuva komitea, käy Euroopan yhteisön ja Kanadan hallituksen välisiä neuvotteluja yhteisymmärryspöytäkirjan I d), e), g) ja h) kohdan ja II kohdan soveltamiseksi. 4 artikla 1. Jos syntyy vaikeuksia, kuten yhteisymmärryspöytäkirjan IV d) kohdassa määrätään, komissio esittää viipymättä neuvostolle ja jäsenvaltioille kertomuksen sekä lausuntonsa, jossa osoitetaan, että sopimuksen irtisanomisedellytykset ovat täyttyneet. Kymmenen päivän kuluessa lausunnon antamisesta neuvostolle mikä tahansa jäsenvaltio voi ottaa asian esille neuvostossa. Neuvosto voi määräenemmistöllä päättää jättää sopimuksen irtisanomatta. Jos tällaista päätöstä ei tehdä kuukauden määräajan kuluessa lausunnon toimittamisesta neuvostolle tai jos mikään jäsenvaltio ei ole ottanut asiaa esille neuvostossa edellä mainitun kymmenen päivän kuluessa, komissio irtisanoo sopimuksen. 2. Komissio, joka toimii yhteisön puolesta, ilmoittaa kirjeenvaihtona tehdyn sopimuksen irtisanomisesta yhteisymmärryspöytäkirjan IV e) kohdan mukaisesti. 5 artikla 1. Jos Kanadan hallitus päättää yhteisymmärryspöytäkirjan III b) kohdan mukaisesti tarjota yhteisölle kalastusmahdollisuuksia ylimääräisiin varoihinsa kalastusvyöhykkeellään, neuvosto, joka päättää asiasta määräenemmistöllä komission ehdotuksesta, tekee päätöksen näiden mahdollisuuksien jakamisesta jäsenvaltioiden kesken kahden kuukauden kuluessa tämän tarjouksen saamisesta. 2. Jäsenvaltion aluksen omistajan tai liikenteenharjoittajan, joka suorittaa kalastus- tai muita toimia yhteisymmärryspöytäkirjan III c) kohdan mukaan, on annettava yhteisön toimivaltaisille viranomaisille tiedot, joita voidaan vaatia muutoin saatuja kaloja tai kalastustuotteita koskevan kohdan soveltamiseksi. Yksityiskohtaiset säännöt tämän kohdan soveltamisesta annetaan yhteisön kalastus- ja vesiviljelyjärjestelmästä 20 päivänä joulukuuta 1992 annetun komission asetuksen (ETY) N:o 3760/92 () 18 artiklassa säädettyä menettelyä noudattaen. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Annettu Brysselissä 20 päivänä joulukuuta 1993. Neuvoston puolesta Puheenjohtaja A. BOURGEOIS () EYVL N:o L 389, 31.12.1992, s. 1 AGREEMENT in the form of exchanges of letters between the European Community and the Government of Canada concerning fisheries relations >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN>